PRITARTA

 Rokiškio rajono savivaldybės tarybos

 2022 m. gegužės 27 d. sprendimu Nr. TS-

**BENDRADARBIAVIMO SUTARTIS**

2022 m. ........... ..... d. Nr. 2A-

Vilnius

Mykolo Romerio universitetas (toliau – Universitetas), juridinio asmens kodas 111951726, registruotos buveinės adresas: Ateities g. 20, Vilnius, atstovaujamas.........................., veikiančio pagal ................................................., ir Rokiškio rajono savivaldybė (toliau – Savivaldybė), juridinio asmens kodas 188772247, registruotos buveinės adresas Respublikos g. 94, Rokiškis, atstovaujama Savivaldybės mero Ramūno Godeliausko, veikiančio pagal Rokiškio rajono savivaldybės tarybos 2022 m. gegužės 27 d. spendimu Nr. TS-... „Dėl pritarimo pasirašyti bendradarbiavimo sutartį su Mykolo Romerio universitetu“ suteiktus įgaliojimus, toliau kartu vadinamos Šalimis, kiekviena atskirai – Šalimi, susitarė ir sudarė šią bendradarbiavimo sutartį (toliau – Sutartis).

**I SKYRIUS**

**SUTARTIES DALYKAS**

1. Šalys susitaria dėl abipusiškai naudingo Universiteto ir Savivaldybės bendradarbiavimo plečiant Universiteto vykdomų studijų galimybes, skatinant studentų praktinį mokymą, rengiant naujas studijų programas, atitinkančias regiono ekonomikos politiką, vystant Universiteto projektinę veiklą.

**II SKYRIUS**

**ŠALIŲ ĮSIPAREIGOJIMAI**

2. Universitetas pagal galimybes įsipareigoja:

2.1. plėsti Universiteto studijų programas, atitinkančias Šalių poreikį;

2.2. kviesti Savivaldybės atstovus dalyvauti diskusijose ir kitokio pobūdžio susitikimuose su Universiteto studentais;

2.3. kviesti Savivaldybės atstovus dalyvauti Universiteto organizuojamose mokslinėse konferencijose ir kituose mokslo renginiuose;

2.4. suderinus su Universiteto Komunikacijos ir rinkodaros centru skelbti Savivaldybės skelbimus Universiteto stenduose, internetinėje svetainėje;

2.5. teikti informaciją apie Savivaldybę visiems Universiteto darbuotojams, dėstytojams, studentams, kuriems gali būti įdomi Savivaldybės veikla;

2.6. Savivaldybei pareiškus pretenziją Universitetui dėl priimto doktoranto, dėstytojo ar studento atlikti profesinės veiklos stažuotės ar profesinės veiklos praktikos nederamų veiksmų, aiškintis nurodytas aplinkybes Universiteto vidaus teisės aktų nustatyta tvarka.

3. Savivaldybė pagal galimybes įsipareigoja:

3.1. pristatyti regiono gyventojams Universiteto vykdomas studijų programas, žmogiškaisiais ištekliais prisidėti prie Universiteto vykdomų studijų programų organizavimo;

3.2. Universitetui teikti pasiūlymus studijų plėtros ir jų kokybės tobulinimo klausimais;

3.3. Universitetui teikti siūlymus dėl aktualių studijų ir mokslo taikomųjų darbų tematikos;

3.4. priimti Universiteto studentus atlikti praktiką Savivaldybėje ir jai pavaldžiose institucijose;

3.5. sudaryti sąlygas vykdyti profesinės veiklos stažuotės programas Universiteto dėstytojams ir studentams;

3.6. priimti su Universitetu susijusių užsienio mokyklų studentus atlikti profesinės praktikos pagal mainų programą;

3.7. kviesti Universiteto studentus ir dėstytojus talkinti vykdant mokslo taikomuosius tyrimus;

3.8. bendradarbiauti su Universiteto atstovais, kuriant ir vykdant nacionalinius ir tarptautinius projektus;

3.9. skelbti ir leisti skelbimus, susijusius su Universiteto veikla, Savivaldybės ir jai pavaldžių įstaigų stenduose, interneto svetainėse;

3.10. Savivaldybės tarybos sprendimu Universiteto studentams gali būti steigiamos vardinės stipendijos.

4. Šalys pagal galimybes įsipareigoja:

4.1. skatinti Šalims naudingą, regiono poreikius atitinkančią valdžios, verslo, mokslo ir studijų integraciją bei bendradarbiavimą;

4.2. bendradarbiauti rengiant studijų, mokymo programas, mokymo metodinę literatūrą ir kt.;

4.3. bendradarbiauti organizuojant veiklą, sudarančią prielaidas plėsti specialistų kokybišką rengimą;

4.4. bendradarbiauti mokslo taikomojoje ir projektinėje veikloje, taip pat rengiant projektines paraiškas bei vykdant projektus;

4.5. bendradarbiauti derinant ir kompetentingoms institucijoms teikiant pasiūlymus dėl teisės aktų, reglamentuojančių studijų programų ir specialistų rengimą;

4.6. bendradarbiauti skleidžiant gerąją patirtį.

**III SKYRIUS**

**INTELEKTINĖ NUOSAVYBĖ**

5. Bendradarbiavimo metu sukurti intelektinės veiklos rezultatai yra priskiriami juos sukūrusiai Sutarties Šaliai ir tampa jos nuosavybe, jei atskiru rašytiniu susitarimu Šalys nesusitaria kitaip.

6. Kai vykdant projektą prie intelektinės veiklos rezultato prisideda abi Sutarties Šalys, jos sudaro atskirą rašytinį susitarimą dėl intelektinės nuosavybės teisių paskirstymo abiem Šalims.

**IV SKYRIUS**

**ATSAKOMYBĖ**

7. Šalių atsakomybė pagal šią Sutartį yra apribota tiesioginiais nuostoliais, nė viena iš Šalių neturi pareigos atlyginti netiesioginių nuostolių (negautų pajamų ir pan.).

8. Sutarties Šalys atleidžiamos nuo atsakomybės už savo įsipareigojimų pagal Sutartį nevykdymą, jeigu įsipareigojimų neįvykdė dėl nenugalimos jėgos aplinkybių (*force majeure*), kaip jas apibrėžia Lietuvos Respublikos teisės aktai ir jei apie tokių aplinkybių atsiradimą buvo nedelsiant pranešta kitai Šaliai nurodant nenugalimos jėgos aplinkybės pobūdį, galimą trukmę ir numatomą jos poveikį sutartiniams įsipareigojimams vykdyti.

9. Jei Šalis neinformuoja ar per vėlai informuoja kitą Šalį apie *force majeure* aplinkybių atsiradimą, tai praranda teisę remtis jomis kaip pagrindu, atleidžiančiu nuo atsakomybės, ir privalo atlyginti kitai Šaliai dėl to patirtus tiesioginius nuostolius.

**V SKYRIUS**

**KONFIDENCIALUMAS**

10. Bet kokia informacija (techninė, finansinė, komercinė ir kita), perduota ir gauta Šalims vienai iš kitos sudarant ir vykdant Sutartį, taip pat bet kokia informacija, kuri yra susieta su Šalių bendra veikla ir Sutarties vykdymo rezultatais, laikoma konfidencialia.

11. Šalys, įskaitant visus savo darbuotojus ar kitus asmenis, su kuriais Šalys bendradarbiauja vykdydamos veiklą, atsako už konfidencialios informacijos atskleidimą ir atlygina visus su tuo susijusius tiesioginius nuostolius.

**VI SKYRIUS**

 **ASMENS DUOMENŲ APSAUGA**

12. Šalys, sudarydamos Sutartį, patvirtina suprantančios, kad vykdant Sutartį yra tvarkomi asmens duomenys.

13. Šalys įsipareigoja:

13.1. laikytis Lietuvos Respublikos asmens duomenų apsaugos įstatymo, Bendrojo duomenų apsaugos reglamento (ES) 2016/679 (toliau – Reglamentas) ir kitų teisės aktų, reglamentuojančių asmens duomenų tvarkymą, reikalavimų;

13.2. bendradarbiaujant tarpusavyje ir pagal galimybes suteikti viena kitai pagalbą, kad kita Šalis galėtų laikytis savo įsipareigojimų pagal asmens duomenų apsaugą reglamentuojančius teisės aktus;

13.3. užtikrinti galimybes duomenų subjektams naudotis savo teisėmis pagal Reglamentą;

13.4. raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais asmens duomenimis;

13.5. tinkamai informuoti fizinius asmenis (savo darbuotojus), kuriuos Šalys pasitelkia Sutarčiai vykdyti, kad jų asmens duomenys gali būti perduoti kitai Šaliai ir gali būti Šalių tvarkomi Sutarties vykdymo tikslais. Fiziniai asmenys turi būti informuojami iki jų pasitelkimo Sutarties vykdymui arba iki jų duomenų perdavimo kitai Šaliai momento.

**VII SKYRIUS**

**KITOS NUOSTATOS**

14. Visi Sutarties pakeitimai, priedai ir papildymai yra neatskiriamos Sutarties dalys ir galioja, jei jie yra sudaryti raštu bei patvirtinti abiejų Šalių įgaliotų atstovų parašais.

15. Jeigu bet kuri šios Sutarties nuostata yra arba tampa iš dalies ar visiškai negaliojanti, tai kitos šios Sutarties nuostatos netampa negaliojančios. Iškilus minėtai problemai, Šalys susitaria kuo skubiau sudaryti papildomą susitarimą ar sutartį, kuria negaliojančios šios Sutarties nuostatos būtų pakeistos kitomis, teisiškai veiksmingomis nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Sutarties nuostatos, kuri neteko galios.

16. Kontaktiniai Sutarties šalių asmenys: Universitete – Komunikacijos ir rinkodaros centro vadovė Jurga Strimaitienė, tel. +37065962569, el. p. jurga.strimaitiene@mruni.eu; rektoriaus patarėja tarptautiniams ryšiams ir komunikacijai Violeta Gaižauskaitė violeta.gaizauskaite@mruni.eu; Savivaldybėje – Švietimo ir sporto skyriaus vedėjas Aurimas Laužadis, tel. +37061499306, el. p. svietv@post.rokiskis.lt.

**VIII SKYRIUS**

 **SUTARTIES GALIOJIMAS IR NUTRAUKIMAS**

17. Sutartis įsigalioja nuo jos pasirašymo momento ir galioja neterminuotai.

 18. Sutartis gali būti nutraukta:

18.1. raštišku Šalių susitarimu;

18.2. vienos iš Šalių iniciatyva raštu įspėjus kitą Šalį prieš 30 kalendorinių dienų.

19. Sutarties galiojimo termino pabaiga neatleidžia Šalių nuo atsakomybės už Sutarties pažeidimą.

20. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, taip pat visos kitos Sutarties nuostatos, kurios pagal savo esmę turi išlikti galioti, kad Sutartis būtų visiškai įvykdyta.

**IX SKYRIUS**

**ŠALIŲ REKVIZITAI IR PARAŠAI**

|  |
| --- |
| Mykolo Romerio universitetasJuridinio asmens kodas 111951726Adresas: Ateities g. 20, LT-08303 VilniusTel. (8 5) 271 4625 |
| .................................................................. |

|  |
| --- |
| Rokiškio rajono savivaldybė Juridinio asmens kodas 188772248 Respublikos g. 94, LT-42136, RokiškisEl. p. savivaldybe@post.rokiskis.ltTel. (8 458) 71 233 |
| Savivaldybės meras Ramūnas Godeliauskas |